CELEX: 62017TN0433
Language: et
Date: 2017-07-12 00:00:00
Title: Kohtuasi T-433/17: 12. juulil 2017 esitatud hagi – Dehousse versus Euroopa Liidu Kohus

11.9.2017   
            
            
               ET
            
            
               Euroopa Liidu Teataja
            
            
               C 300/32
            
         12. juulil 2017 esitatud hagi – Dehousse versus Euroopa Liidu Kohus
   (Kohtuasi T-433/17)
   (2017/C 300/40)
   Kohtumenetluse keel: prantsuse
   
      Pooled
   
   
      Hageja: Franklin Dehousse (Brüssel, Belgia) (esindajad: advokaadid L. Levi ja S. Rodrigues)
   
      Kostja: Euroopa Liidu Kohus
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks ja põhjendatuks;
            
         sellest tulenevalt,
   
               —
            
            
               tühistada esiteks 18. mai 2017. aasta otsus, millega kostja jättis rahuldamata hageja 12. aprilli 2017. aasta kordustaotluse tutvuda dokumentidega ning teiseks 22. mai 2017. aasta otsus, millega kostja jättis osaliselt rahuldamata hageja 16. märtsi 2017. aasta kordustaotluse tutvuda dokumentidega;
            
         
               —
            
            
               tuvastada kostja vastutus ELTL artikli 340 mõttes;
            
         
               —
            
            
               kohustada kostjat hüvitama hagejale tekkinud mittevaralise kahju, mille summa on ex aequo et bono kümme tuhat (10 000) eurot ja teise võimalusena sümboolne üks euro;
            
         
               —
            
            
               mõista kõik kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet tühistamisnõude kohta ja ühe väite kahju hüvitamise nõude kohta.
   
               1.
            
            
               Esimene väide, et rikuti Euroopa Liidu Kohtu 11. detsembri 2016. aasta otsuse üldsuse õiguse kohta tutvuda dokumentidega, mis on Euroopa Liidu Kohtu käsutuses seoses tema haldusülesannete täitmisega (2016/C 445/03) artikli 15 lõiget 3 ja Euroopa Liidu põhiõiguste harta artiklit 42 seoses üldsuse õigusega tutvuda institutsioonide dokumentidega ja läbipaistvuskohustusega. Konkreetsemalt väidab hageja, et vaidlustatud otsused tuleb tühistada, sest nendega ei anta välja teatavaid dokumente või antakse mõned dokumendid välja osaliselt või siis antakse dokumendid välja nii, et suur osa neis olevat teavet on välja jäetud.
            
         
               2.
            
            
               Teine väide, et rikuti ELTL artiklit 296 ja harta artiklit 41, sest vaidlustatud otsuste põhjendus on ebapiisav.
            
         
               3.
            
            
               Kolmas väide, et rikuti proportsionaalsuse põhimõtet.
            
         Seoses liidu lepinguvälise vastutuse kohaldamisega väidab hageja, et kostjast institutsioon käitus vääralt viisil, mis toob kaasa selle institutsiooni vastutuse. Nimetatud käitumine tekitas hagejale suurt mittevaralist kahju, mille hüvitamist ta nõuab.